АҞӘА, рашәарамза 23 – Sputnik. Гагра ақалақь ауаҩԥсы Асҭамыр Ӡыба, 1976 шықәса рзы ииз, азинмчрақәа рахь днеины иҽриҭеит. Иара иҿы иқәшаҳаҭхеит ҩынҩажәижәаба шықәса зхыҵуаз, Гәдоуҭа араион Хыԥсҭа ақыҭа ауаҩԥсы Геннади Сулабериӡе дшишьыз азы. Абри атәы аанацҳауеит аԥсны Апрокуратура хада апресс-маҵзура.
"Асҭамыр Ӡыба даанкылоуп, иара далархәны аусҭҵааратә уснагӡатәқәа мҩаԥыргоит", ҳәа арбоуп апресс—маҵзура адырраҭараҟны.
Гагра араион Апрокуратура ашьаусҭҵаара хацнаркит Аԥсны Аҳәынҭқарра ашьаустә Кодекс ахәҭаҷ 217 (изакәанымкәа абџьар амазаара) ахәҭаҷ 99 (ауаҩшьра) инарықәыршәаны.